Pr. Dan Bădulescu: MODELE DE UNIVERS: REVELAŢIA 
DUHULUI SFÂNT SAU NĂLUCIRILE DUHURILOR 

VEACULUI ACESTUIA? 1 




Articol după articol, ni se tot înfăţişează debordante activităţi ale minţii omeneşti călăuzite de 
„duhurile cele din văzduh, ale veacului acestuia" (Efeseni VI, 12 2 ). Dacă omul nu e în stare să creeze 
o lume, măcar încearcă să descrie după propriile păreri pe cea care a creat-o - chiar pentru el! - 
Dumnezeu, ajungând în spaţiul virtual mult dorit al nălucirilor SF. 



Apărut pe Război întru Cuvânt la data de 29 Nov 2008 

2 „Căci nu este vouă luptarea spre sânge şi trup, ci către domnii, către puteri, către ţiitorii lumii întunericului 
veacului acestuia, spre cele duhovniceşti ale vicleşugului întru cele cereşti.' 1 



Luând la întâmplare unul dintre acestea, dar, socotim, destul de reprezentativ, am dat peste 
articolul Modele de univers apărut în Jurnalul Naţional de duminică 16 noiembrie a.c. 3 

Acesta debutează într-un duh evoluţionist tranşant: ,Jncă de la ieşirea sa din peşteră sau poate 
chiar de mai înainte, Omul şi-a dorit să pătrundă în secretele universului din jurul său. Curiozitatea 
Omului s-a dovedit, de-a lungul istoriei, fără limite 4 . Un lucru este clar. Universul nu poate fi definit. 
Este un postulat. II luăm ca atare. Vorbim, în cele ce urmează, despre modelele de Univers imaginate 
de Om până acum." 

Urmează o „lecţie de astronomie", în care universul este definit ca: „tot ceea ce există", 
independent de voinţa noastră. Este alcătuit din materia în continuă mişcare care se prezintă sub cele 
două aspecte - substanţa şi câmpul fizic." 

Scos parcă dintr-un curs de ateism ştiinţific al anilor 1950, ni se serveşte următorul pasaj: 
,Jn antichitate apar primele idei ale formării Universului, sub forma unor reprezentări metaforice 
întâlnite în mituri şi legende. Biblia prezintă "Geneza", punând accent pe transformarea şi mişcarea 
lucrurilor raportate la un centru predefinit (Dumnezeu)." Urmează citate generoase din capitolul 1 al 
Facerii. 

Desigur că unii ar putea să remarce o oarecare încercare timidă de dialog cosmologic ştiinţă 
religie. Totuşi, aici nu ne-a interesat a comenta atitudinea atee sau nu a autorului, (se pare că tipic 
reprezentant al branşei sale), ci a pune cu această ocazie faţă în faţă modelul cosmologic revelat de 
către Dumnezeu, „atotţiitorul şi făcătorul (creatorul) tuturor celor văzute şi nevăzute" omului în Duhul 
Sfânt „carele a grăit prin prooroci", adică în Sfânta Scriptură a Vechiului Testament, (în cazul nostru 
în chiar prima carte a proorocului Moise, cea care face deschiderea, acel Alfa: „De început a 
făcut Dumnezeu cerul şi pământul") cu „modelele" fanteziilor astrofizice omeneşti. 

Textul insuflat de Dumnezeu, deci absolut adevărat, al proorocului a fost tâlcuit la vremea lui 
de către Sfinţi Părinţi ca Vasile cel Mare, Ambrozie al Mediolanului, Ioan Gură de Aur, Grigorie de 
Nyssa, Maxim Mărturisitorul, Ioan Damaschin şi Grigorie Palama, la rândul lor insuflaţi de către 
acelaşi Duh Sfânt al Adevărului. Această cosmologie revelată şi cu totul adevărată, privea cosmosul ca 
pe o sferă perfectă închisă şi limitată de o tărie (firmament), cu bolta stelelor (fixe, constelaţii), în 
centrul căruia se afla pământul nemişcat înconjurat de către 7 planete dintre care cei 2 „luminători" 
Soarele şi Luna, făcuţi odată cu toate celelalte corpuri cereşti în ziua a 4-a a creaţiei, exact pentru acest 
pământ în jurul căruia se şi rotescl Căci aici este centrul şi viaţa, aici va fi lăcaşul omului „chipul şi 
asemănarea lui Dumnezeu", „cununa creaţiei". Aici se va întrupa Dumnezeu Fiul, va fi răstignit, va 
învia, se va înălţa la ceruri, va trimite pe Duhul Sfânt, şi iarăşi „are să vie cu slavă să judece viii şi 
morţii". Deci Pământul nu este o planetă (corp rătăcitor), nici nu e înclinat şi celelalte „dogme" 
astrofizice ştiute. 

Elementele din care e făcut universul sunt cele 4 stihii: pământ, apă, aer, foc, la care se adaugă 
şi eterul în cerurile superioare. Despre eventualii atomi, imaginaţi încă în vechime de gânditorii 
materialişti Democrit şi Leucip, Sfinţii ne spun: 

,^4ceşti filosofi, necunoscând pe Dumnezeu, n-au pus la temelia creaţiei universului o cauză 
raţională; ci ideile lor despre facerea lumii sunt concluziile neştiinţei lor iniţiale despre Dumnezeu. De 



3 http://zoom.jurnalul.ro/articole/117488/modele-de-univers.html . 

4 Aşa ca şi la strămoşii din Rai! Dar cu ce consecinţe? 



aceea unii, pentru a explica facerea lumii, au alergat la ipoteze materiale, atribuind elementelor lumii 
cauza creării universului, alţii şi-au închipuit că natura celor văzute este formată din atomi, corpi 
indivizibili, molecule şi pori; corpi indivizibili, care, când se unesc unii cu alţii, când se despart unii de 
alţii; şi astfel duc la naşterea şi distrugerea existenţelor din natură; corpurile, la rândul lor, care 
dăinuiesc mai mult, îşi au cauza dăinuirii lor în unirea mai tainică a atomilor. 

Cu adevărat pânză de păianjen ţes cei ce au scris acestea, punând la facerea cerului, a 
pământului şi a mării nişte cauze atât de slabe şi lipsite de trăinicie... De aceea necredinţa în 
Dumnezeu, care locuia în ei, i-a înşelat şi au spus că universul este fără cârmuire şi fără rânduire şi 
că este purtat la întâmplare... 

Că geometria, cercetările aritmetice, studiile despre corpurile solide, vestita astronomie, 
această deşertăciune pentru care se munceşte atât, la ce scop duc... dacă ridică lumea materială şi 
mărginită la aceeaşi slavă cu firea neînţeleasă a Dumnezeirii... Dar atât „ce se făcură în deşert întru 
gândurile lor şi se întunecă cea fără înţelegere a lor inimă. Zicând a fi înţelepţi, nebunit-au ". 5 

Din pricina acestor necesităţi logice, după cum spun învăţaţii aceia, ei au respins ipotezele 
celor dinaintea lor şi au avut nevoie de o ipoteză proprie... Un alt învăţat, unul din cei plini de idei şi 
cu cuvinte amăgitoare, s-a ridicat împotriva acelora, le-a risipit ideile lor şi le-a înlăturat, punând în 
locul lor propria lui părere" . 

Aşa a primit şi crezut Biserica timp de multe veacuri, indiferent de modelele alternative care s- 
au tot succedat din antichitate şi până astăzi, venite din partea filosofilor şi apoi a oamenilor de ştiinţă. 
Aceştia, începând mai ales din secolul XVI au contrazis şi lepădat treptat revelaţia înlocuind-o cu 
propriile lor năluciri botezate: „teorii", „ipoteze", „legi", „modele". Viaţa lor e de scurtă durată, 
şi tot timpul ele suferă modificări şi ajustări, ceea ce treptat le face de nerecunoscut. Ilustrăm 
aceasta cu 2 exemple edificatoare: 



Romani, I, 21-22 




Modelul lui Copernic 1543 




Modelul big bang sec XX 



Imaginaţi-vă pe Copernic venind acum printre noi şi privind această planşă! Ce va recunoaşte el 
aicea? Şi cine va fi atât de îndărătnic şi tare de cerbice ca să nu admită că cele două „modele" 
omeneşti se deosebesc peste măsură de mult, şi evident se contrazic întru totul? Sfinţii Părinţi ne- 
au spus limpede cum de se poate ajunge la asemenea rezultate: 

„Multe pentru fire au scris înţelepţii elinilor, şi nici un cuvânt al lor nu a stătut nemişcat şi 
neclintit, de vreme ce pururea cel de apoi pe cel mai dinainte de el îl surpă. Drept aceea noi nu avem 
nici o trebuinţă a vădi şi a surpa pe ale acelora, pentru că din destul sunt ei între dânşii spre a loruşi 
răsturnare" (Sf. Vasile cel Mare Hexaimeron) 



Nouă nu ne rămâne decât să înlocuim „înţelepţii elinilor''' cu „astronomii moderni şi 
contemporani", şi iată confirmarea. Exemple chiar în articolul citat: 



"Modelul S.O.E.: O dată cu descoperirea faptului că stelele duble se rotesc în jurul centrului 
comun de masă (astronomul britanic de origine germană William Herschel a enunţat această idee în 
1803) şi că stelele se află la diferite distanţe... este desfiinţat mitul "sferei stelelor fixe" ... 

Ulterior Herschel a descoperit structura de galaxie a stelelor din preajma noastră şi astfel a 
apărut ideea unui Univers infinit în spaţiu (considerat euclidian), format dintr-o pluralitate de galaxii 
distribuite uniform (omogen) şi invariabil în timp (staţionar). Modelul S.O.E. (staţionar, omogen şi 
euclidian) capătă şi o reprezentare matematică prin binecunoscuta lege a atracţiei universale a lui 
Isaac Newton. 

Pentru a înţelege acest model — S.O.E. - trebuie specificate paradoxurile sale. In primul rând, 
vorbim despre aşa-numitul "Paradox al lui Olbers" - în 1826, Heinrich Wilhelm Matthăus Olbers 
enunţa următoarea idee: dacă Universul este infinit, omogen şi staţionar, atunci în oricare direcţie am 
privi ar trebuim să vedem o stea şi cerul ar fi alb. Deoarece o astfel de imagine nu există, înseamnă că 
fie densitatea stelelor nu este omogenă, fie Universul este finit. Un alt paradox al modelului S.O.E. 
poartă denumirea de "Moartea termică a Universului". Dacă Universul este staţionar, atunci 
conform legilor termodinamicii toate corpurile ar fi avut suficient timp să ajungă la aceeaşi 
temperatură. 

Pentru că acest lucru nu se constată, înseamnă că Universul primeşte energie din exterior. în 
al treilea rând, trebuie amintit şi "Paradoxul lui Seeliger". Astronomul german Hugo von Seeliger 
susţinea, spre sfârşitul secolului al XlX-lea, că dacă numărul corpurilor din Univers este infinit, atunci 
fiecare corp este supus la o infinitate de forţe de atracţie gravitaţională, ceea ce ar duce la distrugerea 
sa. Deoarece acest lucru nu se constată, înseamnă că teoria newtoniană a gravitaţiei ori nu este 
aplicabilă la întregul Univers, ori trebuie modificată. 

Pentru "a desfiinţa " cele trei paradoxuri, fizicianul german Albert Einstein a modificat la 
începutul secolului trecut teoria newtoniană a gravitaţiei, introducând două postulate: în orice sistem 
de referinţă inerţial, indiferent unde s-ar afla în Univers, legile fizicii sunt aceleaşi; în orice direcţie, 
viteza luminii în vid este aceeaşi, respectiv, egală cu 300. 000 km/s. 

In perioada 1922-1924, Alexander Alexandrovich Friedman a demonstrat că ecuaţiile teoriei 
relativităţii generalizate corespund unui spaţiu omogen în care toate distanţele dintre aştri şi 
densitatea de materie se modifică în timp. Universul se dilată, iar densitatea de substanţă scade. 
Pornind de la această concluzie, ulterior se elaborează trei modele de univers nestaţionar... 11 

"Teoria Big-Bangului: (...) In 1931, abatele belgian George Lemaître, unul dintre primii 
savanţi care au utilizat Teoria relativităţii generalizate a lui Einstein, a presupus că în trecutul 
îndepărtat întreg Universul a fost comprimat într-un mic obiect numit "oul cosmic". Acest "ou 
cosmic" ar fi explodat, nu se ştie din ce cauze, şi astfel a fost declanşată expansiunea Universului... " 

. . . (continuarea modelelor şi ipotezelor fanteziste în viitorul apropiat) 

Savanţii de la CERN caută cu disperare şi cheltuieli imense atomul sau particula primordială (a 
lui Dumnezeu!) din care a apărut şi a evoluat totul. . . 

"Sperând să egaleze nivelul înalt al formulelor lui Hawking, alţi oameni de ştiinţă au reluat 
tema, folosindu-L însă pe Dumnezeu nu doar metaforic, ci uneori, după cum cred unii, de-a dreptul 
ireverenţios. Leon Lederman cercetător la Laboratorul Fermi, laureat al Premiului Nobel, şi-a intitulat 



cartea (o popularizare a fizicii energiilor înalte) The God Partide. Aceasta este porecla dată de el 
bosonului Higgs, o particulă ipotetică având rolul verigii lipsă, căutată vreme îndelungată, în „teoria 
ştiinţifică a întregului". (Fizicienii speră să o descopere cu ajutorul noului accelerator de particule care 
se construieşte la CERN.) Anticipat de calcule, bosonul Higgs va ridica şi ultimul văl al misterului în 
încercarea ştiinţei de a explica universul. 

Unii dintre cititorii lui Lederman au fost dezamăgiţi când au realizat că titlul era o glumă. 
Descoperirea „particulei Dumnezeu" categoric nu va avea ca rezultat dovedirea existenţei lui 
Dumnezeu. In schimb, ea va pune bazele unei teorii ambiţioase care caută să îndepărteze necesitatea 
explicaţiilor mistice. Acesta este însuşi scopul ştiinţei. " 6 

In încheiere să comparăm adevărul revelat al Duhului cu fanteziile evoluţioniste omeneşti 
şi apoi să tragem flecare concluzii aşa cum îl va lumina Domnul şi conştiinţa sa: poate fi vreo 
asemănare şi potrivire, compatibilitate, dialog? 

"Sistemul solar. In primele o mie de secunde de la Big Bang s-au format protonii, nucleii de 
deuteriu, litiu, beriliu şi heliu. In primul milion de ani de existenţă a Universului, protonii şi nucleii s- 
au combinat cu electronii şi au format atomii. Schimbările ulterioare au fost uimitoare. Potrivit unor 
observaţii astronomice, se crede că, până la "vârsta " de patru milioane de ani a Universului, s-au 
format quasarii. 

In urmă cu 13, 73 miliarde de ani, Big Bangul a provocat apariţia Universului în care trăim noi 
astăzi. Miliarde de ani mai târziu, în perioada pe care noi o numim antichitate, au început să fie 
enunţate primele teorii cu privire la formarea Universului. Cunoştinţele în domeniu şi instrumentele pe 
care le deţineau savanţii acelor vremuri erau rudimentare, dacă luăm în calcul tehnica şi bagajul de 
cunoştinţe la care avem acces în zilele noastre." 



Sfânta Scriptură 



Ziua I, duminică : Cerul. Pământul. întunericul. Lumina. Apa. Lumina. 

Ziua. Noaptea. Seara. Dimineaţa; Echinocţiu de primăvară 
Ziua II, luni : Intăritura (tăria cerului). Despărţirea apelor; 

Ziua III, marţi : Uscatul. Mările. Buruieni, iarbă, seminţe, pomi roditori, 

(vegetaţia), după felul lor; 
Ziua IV. miercuri : Luminătorii cel mare (soarele în zodia Berbec) şi cel mic (luna plină). 

Mijlocul zilei. Mijlocul nopţii. Semne. Vremi. Zile. 

Ani, (anotimpuri). Planetele. Stelele (Constelaţii, etc). 



Despre acest aspect, tot Sfântul Vasile cel Mare: „Nimeni să nu compare duhovniceasca 
noastră învăţătură, care este simplă şi nemeşteşugită, cu curiozităţile celor ce au filosof at despre cer. Pe 
cât de frumoasă este frumuseţea femeilor cinstite faţă de a curtezanelor, pe atât de mare este şi 
deosebirea dintre învăţăturile noastre şi învăţăturile filosofilor (şi savanţilor!) profani. Aceştia 



George Johnson, Cultul in biserica lui Einstein 



8 

prezintă în învăţăturile lor probabilităţi siluite; aici, în Scriptură, adevărul stă de faţă, lipsit de 
cuvinte meşteşugite. Şi pentru ce să ne ostenim noi să combatem minciuna lor, când e destul să 
punem cărţile lor faţă în faţă şi să asistăm în linişte la războiul dintre ei?... Filosofii (şi savanţii) 
aceştia se depărtează însă de adevăr şi nu fac altceva decât să taie drumuri greşite, care-i duc la 
învăţături false.''' (Sf. Vasile cel Mare, Hexaimeron) 

„Adevărul din aceasta (ştiinţa) e pururi contestabil şi amestecat cu minciuna. Adevărurile 
din ştiinţe nu sunt necesare, nici mântuitoare, adevărul din învăţăturile insuflate de Dumnezeu e 
necesar pentru mântuire... Dacă însă ne-am lăsa duşi la explicarea Scripturii numai de acelea (de 
ştiinţe), lesne am rătăci... Dar nu e identică cunoaşterea lucrurilor cu înţelepciunea pe care a dat-o 
Dumnezeu Proorocilor şi Apostolilor. Aceasta e Duhul Sfânt. Iar de Duhul Sfânt nu se împărtăşesc 
egiptenii, haldeii şi elinii, nici păcătoşii de azi, oricâtă ştiinţă ar avea... înţelepciunea Apostolilor a 
cuprins în scurt timp lumea. Savanţii, de s-ar aduna toţi la un loc din toată lumea, n-ar putea face 
un astfel de lucru.. . 

înţelepciunea cea din ştiinţe, însă, chiar dacă are ceva adevărat în ea, e nesigură, 
nestatornică, de multe ori războindu-se cu sine însăşi. Cum ar duce la cunoaşterea 
neschimbăcioaselor tipuri începătoare ale lucrărilor această nestatornică înţelepciune? ... Necesar şi 
mântuitor este a cugeta în toate la fel cu Părinţii, Apostolii, Proorocii, cu toţi prin care a grăit 
Duhul Sfânt, atât despre Dumnezeu, cât şi despre făpturi." (Sf. Grigorie Palama) 

Si, câţi cu pravila aceasta vor umbla, pace spre ei şi milă (Galateni VI, 16). In ei se săvârşeşte 
ceea ce a zis Domnul despre casa zidită pe piatră. Pe unul ca acesta nici să nu încerci să-l rătăceşti cu 
filosofări: toate nedumeririle şi îndoielile sunt pentru sufletul credincios ca loviturile firelor de nisip 
într-un perete tare. Pentru toate, răspunsul este unul singur: «Eu ştiu că adevărul e în credinţa 
noastră, fiindcă trăiesc puterea ei cea vindecătoare». Bolnavul care s-a vindecat cu o doctorie nici nu- 
i va asculta pe cei care i-ar vorbi împotriva doctoriei cu pricina. Cum poate el să n-o socoată 
vindecătoare, dacă a primit uşurare de pe urma ei? La fel şi în acest caz: credeţi că va asculta acest om 
vorbele deşarte ale ştiinţei la modă, care se răscoală împotriva Domnului, împotriva lui Hristos, ori 
că se va clătina în urma iscodirilor deşarte cel ce a cunoscut puterea credinţei? «Aici este 
adevărul», va răspunde el sus şi tare la toate încercările de a-1 clătina, «fiindcă eu pe această cale am 
primit puterea cu care şi lucrez fără a fi clătinat de nimic, cu care am vindecat toate neputinţele mele 
şi am fost adus la Dumnezeu, împărtăşirea cu care, întru Hristos Iisus, şi alcătuieşte miezul vieţii mele 
duhovniceşti». Câtă vreme sufletul încă face cunoştinţă cu credinţa, el poate fi clătinat cu întrebări (la 
care uneori este chiar foarte lesne de răspuns) - iar după ce se vindecă prin credinţă, atunci 
nedumeririle nedezlegate nu mai înseamnă pentru el absolut nimic. Mlădiţa care nu a prins încă 
rădăcină este smulsă şi luată chiar şi de un vânt uşor, iar copacul bine înrădăcinat nu se teme nici de 
năvala viforului puternic." 7 



7 Sf. Teofan Zăvorâtul, Răspunsuri la întrebări ale intelectualilor 




Pr. Dan Bădulescu 



